stanford-oval/wikipedia huggingface dataset:
En

En tarkoittaa seuraavia:
Air Dolomiti, IATA-koodi EN, lentoyhtiö
eksanewton, tunnus EN, voiman yksikkö
en, suomen kieltoverbin yksikön 1. persoonan taivutusmuoto.
englanti, ISO 639-1 -koodi en, kieli
erittäin uhanalainen, lyhenne EN, englanninkielisestä nimestä endangered, eliön uhanalaisuusluokka
EuroNight, EN, matkustajajunatyyppi
Euroopan neuvosto, EN, Euroopan maiden hallitusten välinen järjestö
En+ Group, venäläinen metalli- ja energiayhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”En”, voi hakea sivunnimihaulla, laajalla sivunnimihaulla tai tekstihaulla.
Didier Cuche

| Mitalit | Mitalit | Mitalit |  |
| --- | --- | --- | --- |
|  Didier Cuche |  Didier Cuche |  Didier Cuche |  |
Maa:   Sveitsi
Miesten alppihiihto
|  Olympialaiset  |  Olympialaiset  |  Olympialaiset  |  |
|  Hopeaa | Nagano 1998 | supersuurpujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Val d’Isère 2009 | supersuurpujottelu |  |
|  Hopeaa | Val d’Isère 2009 | syöksylasku |  |
|  Hopeaa | Garmisch-Partenkirchen 2011 | syöksylasku |  |
|  Pronssia | Åre 2007 | suurpujottelu |  |
Didier Cuche (s. 16. elokuuta 1974 Le Pâquier, Sveitsi) on sveitsiläinen uransa lopettanut alppihiihtäjä, hän laski vauhtilajeja ja suurpujottelua.
Ensimmäisen arvokisamitalinsa Cuche saavutti Naganon 1998 olympialaisten supersuurpujottelussa, jossa sijoittui jaetulle toiselle sijalle yhdessä itävaltalaisen Hans Knaußin kanssa. Åren MM-kisoissa Cuche sijoittui pronssille suurpujottelussa. Val d'Isèren MM-kilpailuissa 2009 hän voitti supersuurpujottelun maailmanmestaruuden 0,99 sekunnin erolla Peter Fillin. Syöksyssä hän sijoittui toiseksi niin Val d'Isèressä kuin Garmisch-Partenkirchenissä 2011.
Maailmancupissa Cuche voitti syöksycupin kausilla 2006–2007, 2007–2008, 2009–2010 ja 2010–2011, suurpujottelun maailmancupin 2008–2009 sekä supersuurpujottelun maailmancupin 2010–2011. Hän saavutti 21 osakilpailuvoittoa, oli 26 kertaa toinen ja 20 kertaa kolmas. Hän voitti Kitzbühelin maineikkaan syöksykilpailun vuosina 1998, 2008, 2010, 2011 ja 2012.
Saavutuksia

Olympialaiset
Nagano 1998: supersuurpujottelussa hopeaa, syöksylaskussa kahdeksas
Salt Lake City 2002: suurpujottelussa kymmenes, syöksylaskussa 14., supersuurpujottelussa hylkäys
Torino 2006: supersuurpujottelussa 12., suurpujottelussa 19.
Vancouver 2010: syöksylaskussa kuudes, supersuurpujottelussa kymmenes, suurpujottelussa 14.
MM-kilpailut
Vail 1999: supersuurpujottelussa kahdeksas, syöksylaskussa 14.
St. Anton 2001: supersuurpujottelussa viides, suurpujottelussa 16., syöksylaskussa keskeytys
St. Moritz 2003: syöksylaskussa neljäs, supersuurpujottelussa 11., suurpujottelussa 12.
Åre 2007: suurpujottelussa pronssia, supersuurpujottelussa neljäs, syöksylaskussa kuudes
Val d'Isère 2009: supersuurpujottelussa kultaa, syöksyssä hopeaa, suurpujottelussa kuudes
Garmisch-Partenkirchen 2011: syöksylaskussa hopeaa, supersuurpujottelussa neljäs, suurpujottelussa kahdeksas
Maailmancup
Kausi 1997–1998: kokonaiskilpailussa kahdeksas, syöksylaskucupissa neljäs
Kausi 1998–1999: alppiyhdistetyn cupissa neljäs
Kausi 2000–2001: kokonaiskilpailussa kymmenes
Kausi 2001–2002: kokonaiskilpailussa kolmas, supersuurpujottelucupissa toinen, suurpujottelucupissa neljäs
Kausi 2002–2003: kokonaiskilpailussa viides, supersuurpujottelucupissa kolmas
Kausi 2006–2007: kokonaiskilpailussa kolmas, syöksylaskucupin voitto, supersuurpujottelucupissa toinen
Kausi 2007–2008: kokonaiskilpailussa kolmas, syöksylaskucupin voitto, supersuurpujottelucupissa toinen, suurpujottelucupissa neljäs
Kausi 2008–2009: kokonaiskilpailussa kolmas, suurpujottelucupin voitto
Kausi 2009–2010: kokonaiskilpailussa kolmas, syöksylaskucupin voitto
Kausi 2010–2011: kokonaiskilpailussa toinen, syöksylaskucupin ja supersuurpujottelucupin voitto
Kausi 2011–2012: kokonaiskilpailussa kuudes, supersuurpujottelucupissa toinen, syöksylaskucupissa kolmas
Maailmancupin osakilpailuvoitot

| Päivä | Paikka | Laji |
| --- | --- | --- |
| 23. tammikuuta 1998 |  Kitzbühel | Syöksylasku |
| 5. tammikuuta 2002 |  Adelboden | Suurpujottelu |
| 7. maaliskuuta 2002 |  Altenmarkt-Zauchensee | Super-G |
| 8. joulukuuta 2002 |  Beaver Creek | Super-G |
| 30. tammikuuta 2004 |  Garmisch-Partenkirchen | Syöksylasku |
| 10. maaliskuuta 2007 |  Kvitfjell | Syöksylasku |
| 14. joulukuuta 2007 |  Val Gardena | Super-G |
| 19. tammikuuta 2008 |  Kitzbühel | Syöksylasku |
| 21. helmikuuta 2009 |  Sestriere | Suurpujottelu |
| 25. lokakuuta 2009 |  Sölden | Suurpujottelu |
| 28. marraskuuta 2009 |  Lake Louise | Syöksylasku |
| 22. tammikuuta 2010 |  Kitzbühel | Super-G |
| 23. tammikuuta 2010 |  Kitzbühel | Syöksylasku |
| 6. maaliskuuta 2010 |  Kvitfjell | Syöksylasku |
| 22. tammikuuta 2011 |  Kitzbühel | Syöksylasku |
| 29. tammikuuta 2011 |  Chamonix | Syöksylasku |
| 13. maaliskuuta 2011 |  Kvitfjell | Super-G |
| 26. marraskuuta 2011 |  Lake Louise | Syöksylasku |
| 21. tammikuuta 2012 |  Kitzbühel | Syöksylasku |
| 28. tammikuuta 2012 |  Garmisch-Partenkirchen | Syöksylasku |
| 24. helmikuuta 2012 |  Crans-Montana | Super-G |
Aiheesta muualla

Didier Cuchen kotisivut
Döbeln (täsmennyssivu)

Döbeln voi viitata tai liittyä seuraaviin:
Döbeln, kaupunki Saksissa Saksassa
von Döbeln, ruotsalainen aatelissuku. Sukuun kuuluu:
Georg Carl von Döbeln (1758–1820), ruotsalainen kenraali
Döbelns park, kenraali Georg Carl von Döbelnin mukaan nimetty puisto Uumajassa Ruotsissa
S/S Von Döbeln, Ruotsissa rakennettu suomalainen matkustajahöyrylaiva, myöhemmin Venäjän keisarikunnan laivaston ja Suomen laivaston alus
Döbeln (myös Döbeln 1809), Sebastian Fagerlundin ooppera kenraali Georg Carl von Döbelnistä
UHC Döbeln 06, salibandyn erikoisseura Döbelnistä Saksasta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Döbeln”, voi hakea sivunnimihaulla, laajalla sivunnimihaulla tai tekstihaulla.
Edward Lowassa

Edward Lowassa (oikealla)
Edward Ngoyayi Lowassa (24. syyskuuta 1953 – 10. helmikuuta 2024) oli Tansanian pääministeri vuosina 2005–2008. Hän oli hallitsevan Chama Cha Mapinduzi -puolueen jäsen.
Lowassa syntyi Arushassa. Hän opiskeli Dar es Salaamin ja Bathin yliopistoissa. Lowassa nousi maansa pääministeriksi 30. joulukuuta 2005. Häntä edelsi Frederick Sumaye.
Lowassa joutui eroamaan yhdessä kahden muun ministerin kanssa korruptioskandaalin takia helmikuussa 2008. Syyte ei ollut ensimmäinen: myös ura maaseutuministerinä Ali Mwinyin valtakaudella päättyi korruptiosyytteisiin. Lowassan jälkeen uudeksi pääministeriksi nimitettiin Mizengo Pinda.
Lowassa jätti 2015 hallitsevan Chama Cha Mapinduzi ja liittyi oppositiopuolue Chademaan. Hän haastoi oppositioblokin edustajana presidentti John Magufulin. Magufuli voitti kuitenkin vuoden 2015 presidentinvaalit saatuaan 58,5 prosenttia äänistä. Lowassan ääniosuus oli 40,0 prosenttia. Lowassa palasi vuonna 2019 Chademasta CCM-puolueeseen.
Lowassa oli viimeisinä vuosinaan poissa julkisuudesta, mikä herätti paljon huhuja hänen terveydestään. Hän kuoli helmikuussa 2024 daressalaamilaisessa sydänsairaalassa.
Edward Livingston

Edward Livingston
Edward Livingston (28. toukokuuta 1764 Clermont, New York – 23. toukokuuta 1836 Hudson River, Barrytown, New York) oli yhdysvaltalainen juristi ja poliitikko.
Livingston valmistui juristiksi College of New Jerseystä (nykyisestä Princetonin yliopistosta) vuonna 1781. Vuosina 1795–1801 hän istui New Yorkin edustajana Yhdysvaltain edustajainhuoneessa, minkä jälkeen hän toimi vuosina 1801–03 New Yorkin pormestarina. 1804 Livingston muutti Louisianan New Orleansiin. Livingston palasi Yhdysvaltain edustajainhuoneeseen vuosiksi 1823–29 edustaen tällä kertaa Louisianaa. Vuosina 1829–31 Livingston toimi Louisianan senaattorina, mutta hän erosi kesken kauden, kun presidentti Andrew Jackson nimitti hänet ulkoministeriksi vuosiksi 1831–1833. Tämän jälkeen Livingston toimi vielä vuosina 1833–35 Yhdysvaltain lähettiläänä (minister plenipotentiary) Ranskassa.
Hänen vanhempi veljensä oli Yhdysvaltain ensimmäinen ulkoministeri Robert R. Livingston.
Daniela Mercury

Daniela Mercury
Daniela Mercuri de Almeida Póvoas (s. 28. heinäkuuta 1965, Salvador da Bahia) on brasilialainen laulaja.  Hän aloitti laulajanuransa 16-vuotiaana esiintyen baareissa Salvador da Bahiassa. 1989 hän muodosti pop-yhtye Companhia Clicin ja äänitti kaksi ensimmäistä levyään. Hänen ensimmäinen soololevynsä ilmestyi 1991, ja nykyään "Swing da Cor" -kappale tunnetaan samba-reggaen synonyyminä. Hänen ensimmäinen live-konserttinsa MASP:issa (Museu de Arte de São Paulo) keräsi yli 20 000 katsojaa. 1992 ilmestynyt axéa edustavalla Canto da Cidade -levy osoitti uuden tähden syntyneen Brasiliassa Danielan saavuttaessa ensimmäisenä muusikkona platinalevyn. Hänen seuraava albuminsa Musica de rua vuonna 1994 osoitti, ettei kyseessä ole tähdenlento.
Vuonna 1996 ilmestyneellä albumillaan Feijão com arroz hän sai vakuutetuksi kriitikot, ja samalla hänen suosionsa nousi myös ulkomaisilla levymarkkinoilla. Viimein 1998 hän julkaisi ensimmäisen live-albuminsa Electrican, joka sisälsi useita aiemmin ilmestyneitä kappaleita sekä hänen aiemmin esittämiään mutta levyttämättömiä kappaleita. Vuonna 2000 ilmestynyt levy Sol da Libertade yllätti sekä ihailijat että kriitikot hänen yhdistäessään samba-reggaen elektroniseen musiikkiin. Carnaval Eletrônico -levylle (2004) hän kutsui Brasilian tunnetuimmat dj:t ja elektonisen musiikin tuottajat.
Diskografia > Levyt Companhia Clicin kanssa

1989 Companhia Clic/Vida ligeira
1990 Companhia Clic/Vou de vez
Diskografia > Soololevyt

Daniela Mercury  (1991)
O canto da cidade  (1992)
Música de rua  (1994)
Feijão com arroz  (1996)
Elétrica - Ao vivo  (1999)
Swing tropical  (1999)
Sol da liberdade  (2000)
Sou de qualquer lugar  (2001)
Eletrodoméstico  (2003)
Carnaval eletrônico  (2004)
Clássica  (2005)
Balé mulato  (2005)
Diskografia > DVD:t

2003 Eletrodoméstico -  MTV Live
2005 Clássica
2006 Baile Barroco
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (portugaliksi)
Portal Daniela Mercury (portugaliksi) (Arkistoitu – Internet Archive)
Dicionário MPB (Arkistoitu – Internet Archive)
Sanoituksia (Arkistoitu – Internet Archive)
Central Daniela Mercury (portugaliksi) (Arkistoitu – Internet Archive)
Dumbarton

Dumbartonin keskustaa.
Dumbarton (gaeliksi Dùn Breatann) on kaupunki Skotlannissa. Se on Länsi-Dunbartonshiren hallinnollinen keskus ja ollut entisen Dumbartonshiren kreivikunnan keskuspaikka. Se sijaitsee Clydejoen pohjoisrannalla.
Vuonna 2011 kaupungissa oli lähes 20 000 asukasta.
Dumbarton on perustettu 75 metriä korkean basalttikukkulan päälle. Kukkula toimi luonnollisena puolustautumispaikkana jo kelttien ja skottien hallitessa aluetta, ja paikka oli Strathclyden pääkaupunki 400-luvulta 700-luvulle. Nykyisin paikkakunnan tärkein teollisuudenala on viskin tislaus ja sekoittaminen.
Aiheesta muualla

Kuvia tai muita tiedostoja aiheesta Dumbarton Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dumbarton
Käännös suomeksi
Ellen MacArthur

Ellen MacArthur
Ellen Patricia MacArthur (s. 8. heinäkuuta 1976 Whatstandwell) on brittiläinen kilpapurjehtija, joka on nopeimmin yksin maailman ympäri purjehtinut nainen.
Hän tuli kuuluisaksi vuonna 2001 purjehdittuaan toiseksi Kingfisher-veneellään Vendée Globe -maailmanympäriyksinpurjehduskilpailussa ja sai MBE-kunniamerkin.
Erityisesti yksinpurjehdusennätyksiä varten rakennettu B&Q/Castorama-trimaraani valmistui tammikuussa 2004. Se on 23 metriä pitkä ja suunniteltu erityisesti MacArthuria varten esimerkiksi ottaen huomioon hänen pituutensa 157 cm.
MacArthur yritti ensin rikkoa Atlantin ylittämisen yksinpurjehdusennätystä vuonna 2004, mutta epäonnistui. Sen jälkeen hän otti tavoitteekseen rikkoa maailmanympäriyksinpurjehduksen ennätyksen ja lähti matkaan 28. marraskuuta 2004. Tämä maailmanennätyspurjehdus päättyi 7. helmikuuta 2005. Ennätysaika oli 71 päivää, 14 tuntia, 18 minuuttia ja 33 sekuntia, ja siinä ajassa hän purjehti 27 354 meripeninkulmaa 15,9 solmun keskinopeudella, lyöden Francis Joyonin ennätyksen vajaalla puolellatoista vuorokaudella. Joyon otti kuitenkin ennätyksen takaisin nimiinsä tammikuussa 2008, tällä kertaa noin kaksi viikkoa paremmalla ajalla. Ennätyksestään MacArthur sai DBE-ritariarvon, ja poikkeuksellisena huomionosoituksena hän sai tämän arvon saapuessaan satamaan eikä vasta myöhemmin. Hän lienee nuorin tämän arvon saanut henkilö. Maaliskuussa 2008 hän sai ranskalaisen kunnialegioonan merkin.
Aiheesta muualla

Ellen MacArthurin kotisivut (Arkistoitu – Internet Archive)
Eino Grön (albumi)

| Eino Grön Eino Grön |
| --- | --- | --- |

Eino Grön
Studioalbumin tiedot
 Äänitetty : 1973
 Julkaistu: 1973
 Formaatti: LP
 Kesto: 36.38
 Levy-yhtiö: RCA
Eino Grönin muut julkaisut
| Eino Grön laulaa suomalaisia tangoja 1973 | Eino Grön 1973 | Hetki muistoille 1974 |
Eino Grön on suomalaisen Eino Grönin studioalbumi vuodelta 1973.
Kappaleet

Sata kelloa (Cento Campane) – 2.53
Vihreät silmät – 3.10
Adios pampa mia – 2.45
Tango poesie – 3.22
Maria Elena – 3.22
Näin unta vain – 2.50
La Cumparsita – 2.28
Viimeinen tango Pariisissa (Last Tango in Paris) – 2.30
Amapola – 2.52
Ken ois muuttumaton – 4.18
Kauniit kuolleet tunteet (Funny Forgotten Feelings) – 2.53
Olkoon tää päiväsi parhain (May Each Day) – 3.10
Ellen Marlow

Ellen Taylor Marlow (s. 22. helmikuuta 1994 Dallas, Texas) on yhdysvaltalainen näyttelijä. Hänen näyttelijänuransa alkoi Broadway-musikaalista Chitty Chitty Bang Bang. Marlow valittiin Jemima Pottsin rooliin 3000 koe-esiintyjän joukosta. Hän on esiintynyt myös muissa Broadway-tuotannoissa, kuten Grease ja Ihmemaa Oz.
Marlow näytteli pääosaa vuoden 2008 elokuvassa The Clique, joka julkaistiin suoraan DVD:lle. Hänet on nähty myös tv-sarjoissa Todistettavasti syyllinen, C.S.I. ja Criminal Minds. Marlow esiintyi myös yhdessä Hannah Montanan jaksossa.
Aiheesta muualla

Ellen Marlow Internet Movie Databasessa. (englanniksi)
Emma Zimmer

Emma Zimmer (14. elokuuta 1888 – 20. syyskuuta 1948) oli saksalainen keskitysleirivartija ja SS-nainen. Hän oli vartijana Ravensbrückin keskitysleirillä kahden vuoden ajan.
Emma Zimmer syntyi Emma Mezelinä Schlüchternissa, Saksassa. 1. kesäkuuta 1943 54-vuotiaana hän sai luvan siirtyä työhön keskitysleirille. Hän palveli leirin bunkkerissa ja tunnettiin vankien joukossa raakana ja sadistisena vartijana.
Tammikuussa 1945 Emma sai siirron työstään leiriltä joko ikänsä (naisvartijoiksi hyväksyttiin iältään 18-45) tai kroonisen alkoholisminsa takia. Leirielämä tarjosi hänellekin mainion mahdollisuuden juopotteluun SS-kanttiinissa. Sodan jälkeen Zimmer joutui liittoutuneiden vangiksi. Hänet tuomittiin seitsemännessä Ravensbrück-oikeudenkäynnissä kuolemaan sotarikoksista ja hirtettiin 20. syyskuuta 1948.
Emőd

| Emőd |
| --- | --- |
 lippu:  vaakuna
 Emőd
 Koordinaatit: 47°56′00″N, 20°49′01″E 
Valtio:  Unkari
Alue:  Pohjois-Unkari
Lääni:  Borsod-Abaúj-Zemplén
Seutukunta:  Miskolc
Pinta-ala:  
 – Kokonaispinta-ala:  49.38 km²
Väkiluku (2009):  5 203
 – Väestötiheys:  105.4 as./km²
Aikavyöhyke:  UTC+1
 – Kesäaika:  UTC+2
 
 http://www.emod.hu/ 
Infobox OKVirheellinen NIMI-arvo: 
Emőd on kaupunki Unkarissa Borsod-Abaúj-Zemplénin läänissä. Se sijaitsee 25 kilometrin päässä läänin pääkaupungista Miskolcista. Kaupungin asukasluku on 5 203 (2009) ja pinta-ala 49,38 neliökilometriä. Kaupungissa on tuotettu viiniä 1300-luvulta lähtien.
Aiheesta muualla

Kaupungin kotisivut (unkariksi)
Düsseldorf-Kaiserswerth

Düsseldorf-Kaiserswerth on Düsseldorfin vanha kaupunginosa.
Kaiserpfalzin rauniot
Kaiserswerth sijaitsee Düsseldorfin pohjoisosassa Reinjoen varrella. Se sai alkunsa benediktiiniluostarista, joka perustettiin vuoden 700 paikkeilla joessa olevaan saareen. Saari oli tärkeä joenylityspaikka, ja siihen tehtiin pian linnoitus. 1000-luvulla sinne perustettiin Pyhän Saksalais-Roomalaisen keisarikunnan keisarille palatsi, josta kaupunki on saanut nimensä. 1100-luvulla paikalle rakennettiin jokiliikenteen tulliasema. 1200-luvulla kaupunki siirtyi Kölnin vaaliruhtinaiden haltuun. Espanjalaiset miehittivät kaupunkia vuosina 1589-1592. Vuonna 1702 Espanjan vallanperimyssotaan liittyvissä taisteluissa linnoitus vaurioitui pahoin, ja se menetti strategisen merkityksensä. Läheinen Düsseldorf kasvoi suuremmaksi, ja Kaiserswerthistä tuli sen lähiö.
Kaiserswerthissa on toiminut kätilöopisto ja diakonissalaitos vuodesta 1836 asti.
E Scow

| E Scow |
| --- | --- |


Suurin pituus (LOA):  8,30 m
Leveys:  2,1 m
Paino:  440 kg
Isopurje:  21,2 m2
Fokka / Genua:  8,83 m2
Spinaakkeri:  51,15 m2
LYS:  1,43
Miehistö:  3-4
E Scow on nopea Scow-luokan purjevene, kuin suuri kevytvene eli jolla. Vaikka jotkut Scow-purjehtijat Yhdysvalloissa pitävätkin E Scow -veneitä vielä nuorukaisena, alkoi E Scow-yksityyppiluokan toiminta jo 1900-luvun alussa Yhdysvaltojen järvialueilla. Luokkaliitto perustettiin 1924 ja samana vuonna järjestettiin ensimmäiset kilpailut. Ensimmäiset luokkamestaruuskilpailut järjestettiin 1954 ja vuoden 2006 luokkamestaruuskilpailuissa Minnesotassa Yhdysvalloissa oli jo 92 venettä.  Ensimmäiset E Scowit tulivat Suomeen keväällä 2006. Tiettävästi joitain yksittäisiä veneitä on myös Ranskassa ja Sveitsissä. Suomessa veneluokan toimintaa hallinnoi ja kehittää Suomen Urheiluveneliitto ry.
E Scow veneluokkana

Vene on Yhdysvalloissa vanha yksityyppiluokka, joten trimmiohjeita, vinkkejä, käytettyjä veneitä ja purjeita on hyvin saatavilla. E Scoweja valmistaa nykyisin Melges Boatworks Inc . Aiemmin niitä teki myös Johnson Boatworks -niminen veistämö, mutta se lopetti toimintansa ja myi koko irtaimistonsa Melgesille 1990-luvun lopulla.
Melges antaa tukea myös Johnsonin veneille ja vaikka luokka onkin konstruktioluokka, ovat luokan säännöt sen verran tiukat, että
veneiden valmistajien väliset erot olivat pieniä ja vauhtieroja ei tiedetä olevan kumpaankaan suuntaan.
Venetyypin kehitys vuosikymmenten aikana

Luokkaan on tullut vuosien varrella hienoisia muutoksia ja veneen purjehdittavuutta on pyritty parantamaan. Silti vanhoillakin veneillä pystyy kilpailemaan jokseenkin tasaväkisesti uudempien veneiden kanssa. Yleinen mielipide on, että 1990-luvun veneet ovat pääsääntöisesti hyvässä kunnossa ja kilpailukykyisiä - ainakin seuratasolla kilpailtaessa. Veneeseen on tullut muun muassa seuraavia muutoksia: avoperä (sitlooda jatkuu perään asti), uudet peräsimet, ison ylin latta on läpilatta, takaharukset (barduunat) poistettu rikistä (saalingit taakse). Viimeisin muutosehdotus koskee nykyisen symmetrisen spinaakkerin muuttamista epäsymmetriseksi mastonhuippuspinaakkeriksi, mutta NCESAn jäsenet äänestivät muutoksen nurin.
Purjehdusominaisuudet

Vene on parhaimmillaan pienessä aallokossa tai täysin sileässä vedessä. Aivan avomerelle scoweilla ei kannata lähteä, koska käytännön raja aallonkorkeudessa on alle metri. Vene kiihtyy nopeasti ja huippunopeudet ovat yli 20 solmun luokkaa. Muista kevytveneistä poiketen sitä ajetaan jatkuvasti noin 20 asteen kallistuksessa suuren märkäpinnan ja kölien (kölejä on kaksi yhden sijasta) kallistuksen takia.
Kuljetettavuus

Vene on kevyt ja kapea ja siksi se on helposti traileroitava ja laskettavissa vesille joko rampista tai nosturin avulla. Veneen kuljettamiseen riittää hyvin tavallinen henkilöauto. Trailerin ja veneen yhdistelmä on niin kevyt, että traileri on jarruton.
Suomen E Scow -laivue

Hang Ten, Naantali
Flipper, Naantali
Don Johnson, Naantali
Loiskis, Turku
Torsti, Rauma
Pursuit III, Tampere
Shuffle, Espoo
Pii, Tampere
John Doe, Tampere
Buddy, Tampere
Floppy Disk, Heinola
Willmanstraada, Lappeenranta
Cosmic Warrior, Tampere
Aiheesta muualla

Wikimedia Commonsissa on kuvia tai muita tiedostoja aiheesta .
Suomen E Scow -liitto (Arkistoitu – Internet Archive)
E Scow -keskustelupalsta (Arkistoitu – Internet Archive)
E Scow esittely, Vene-lehti 1–2/08[vanhentunut linkki]
NCESA -sivusto (US National Class E Scow Association)
ILYAn E Scow -sivut (Arkistoitu – Internet Archive)
Ecliptic Dimensions of Suffering

| Ecliptic Dimensions of Suffering Flesh Consumed |
| --- | --- | --- |

Studioalbumin tiedot
 Äänitetty : kesäkuu 2010
 Studio : Castle Ultimate
 Julkaistu: 28. syyskuuta 2010
 Tyylilaji: brutaali death metal
 Kesto: 46.35
 Levy-yhtiö: Unique Leader Records
Flesh Consumedin muut julkaisut
| New Order of Intelligence (EP) 2009 | Ecliptic Dimensions of Suffering 2010 | Collection 2014 |
Ecliptic Dimensions of Suffering on yhdysvaltalaisen brutaalin death metalin yhtyeet Flesh Consumedin toinen studioalbumi. Se julkaistiin vuonna 2010 levymerkillä Unique Leader Records.
Kappaleesta "Chamber of Torture" kuvattiin musiikkivideo.
Kappaleet

Devoid of Skin – 4.47
Imprisoned Between Dimensions – 3.23
Drug-Induced Psychosis – 2.22
Caverns of the Disembodied – 3.44
Forever Chained (Interlude) – 1.18 (instrumentaali)
Chamber of Torture – 2.23
Beneath the Pendulum – 3.05
Valleys of Rust (Interlude) – 2.07 (instrumentaali)
Immortality Through Infinite Consciousness – 4.00
Doomed (Interlude) – 1.48 (instrumentaali)
Interspecific Coalesce – 2.52
Succumbed to Dementia – 3.21
Staring into the Abyss – 11.25 (Outro)
Kokoonpano

| 0 | 1 | 2 |
| --- | --- | --- |
|  Yhtye Corey Athos – laulu, muu grafiikka, layout  Taylor Holt – kitara  Cameron Porras – kitara  Nick Willbrand – bassokitara  Ron Casey – rummut  |  Vierailevat muusikot Craig Peters – kitarasoolo (kappale 11)  Matti Way – taustalaulu (kappaleet 5, 12 & 13)  Erik Lindmark – taustalaulu (kappale 1)  Luc Lemay – taustalaulu (kappale 4)  |  Tuotanto Zack Ohren – äänittäjä, miksaaja, masteroija  Stefano – masteroija  Jon Zig – kansitaide, grafiikka  Alex Colon – muu grafiikka, layout, logo  Kay Athos – muu grafiikka  |
Aiheesta muualla

Ecliptic Dimensions of Suffering Discogsissa. (englanniksi)
Albumi Ecliptic Dimensions of Suffering Encyclopaedia Metallum -sivustolla (englanniksi)
Dürr

Dürr on muun muassa seuraavien henkilöiden sukunimi:
Françoise Dürr (s. 1942), ranskalainen tennispelaaja
Johannes Dürr (s. 1987), itävaltalainen maastohiihtäjä
Katharina Dürr (s. 1989), saksalainen alppihiihtäjä
Lena Dürr (s. 1991), saksalainen alppihiihtäjä
Ludwig Dürr (1878–1956), saksalainen ilmalaivojen suunnittelija
| --- | --- |
: Tällä täsmennyssivulla luetellaan henkilöitä, joilla on sama sukunimi.